ధర్మవరపు సుబ్రహ్మణ్యం

ధర్మవరపు సుబ్రహ్మణ్యం (1954 సెప్టెంబరు 20 - 2013 డిసెంబరు 7) తెలుగు సినిమా హాస్యనటుడు. టీవీ రంగం నుండి సినిమా రంగం లోకి ప్రవేశించాడు. ఆయన స్వస్థలం ప్రకాశం జిల్లాలోని కొమ్మినేనివారి పాలెం. వామపక్షభావాలు కలిగిన సుబ్రహ్మణ్యం గతంలో ప్రజా నాట్యమండలి తరఫున ఎన్నో నాటకాలు, ప్రదర్శనలు ఇచ్చారు. దూరదర్శన్లో ప్రసారమైన ఆనందోబ్రహ్మ (యర్రంశెట్టి సాయి) ద్వారా మంచి గుర్తింపు పొందాడు. చిత్రరంగంలో హాస్యపాత్రలో తనదైన ముద్ర వేశాడు. తోకలేని పిట్ట అనే సినిమాకు దర్శకత్వం వహించాడు. 2004 ఎన్నికలలో కాంగ్రెస్ పార్టీలో చేరి ఆ పార్టీ విజయానికి తన వంతు కృషి చేసాడు. 2004 నుండి 2013 వరకు ఆంధ్రప్రదేశ్ రాష్ట్ర సాంస్కృతిక కార్యదర్శిగా కొనసాగాడు. 2013 డిసెంబరు 7 న అనారోగ్య కారణాలతో మరణించాడు.

బాల్యం
ధర్మవరపు సుబ్రహ్మణ్యం 1954 సెప్టెంబరు 20 న ప్రకాశం జిల్లా లోని బల్లికురవ మండలం కొమ్మినేనివారి పాలెంలో ఓ వ్యవసాయ కుటుంబంలో జన్మించాడు. చిన్నప్పుడే తండ్రి చనిపోతే నలుగురు పిల్లలను ఆయన తల్లే పెంచి పెద్ద చేసింది. ఉన్నత పాఠశాల విద్య అద్దంకిలోనూ, ఇంటర్ ఒంగోలు సి.ఎస్.ఆర్ శర్మ కళాశాలలోనూ చదివాడు. ఆ దశలోనే ఆయనకు ప్రజానాట్యమండలితో పరిచయం ఏర్పడింది. నాటకాల మీదే ఎక్కువ దృష్టి పెట్టడంతో ఇంటర్లో ఉత్తీర్ణుడవలేదు. అమ్మ బాధ చూసి మళ్ళీ పట్టుదలగా సప్లిమెంటరీ పరీక్ష రాసి ఉత్తీర్ణుడయ్యాడు.

తరువాత బీకాంలో చేరినా ఆయన మనసు సినిమాల వైపే ఉండేది. ఇంట్లో చెప్పకుండా మద్రాసు వెళ్ళిపోయాడు. అక్కడ అవకాశాలు రాకపోవడంతో మళ్ళీ సొంత ఊరుకు తిరిగి వచ్చాడు.

ఉద్యోగం
మద్రాసు నుండి తిరిగి వచ్చి కొన్నాళ్ళు వ్యవసాయ పనుల్లో ఉండగా కొందరు మిత్రుల సలహా మేరకు పబ్లిక్ సర్వీస్ కమిషన్ పరీక్షలు రాశాడు. అందులో ఉత్తీర్ణుడవడంతో హైదరాబాద్ లోని పంచాయితీ రాజ్ శాఖలో అధికారిగా ఉద్యోగం వచ్చింది. అక్కడ కొద్ది కాలం కుదుట పడ్డాక ఆయన దృష్టి మళ్ళీ నాటకాల వైపు మళ్ళింది. తరువాత ఆకాశవాణి కోసం కొన్ని రేడియో నాటకాలు రాశాడు. తరువాత దూరదర్శన్ లో తొలి తెలుగు ధారావాహిక అనగనగా ఒక శోభను ప్రారంభించారు. ఆ తరువాత మనసు గుర్రం లేదు కళ్ళెం, పరమానందయ్య శిష్యుల కథ ఆయనకు మంచి పేరు తెచ్చి పెట్టాయి. ఆనందో బ్రహ్మతో ఆయన తెలుగువారందరికీ చిరపరిచితుడయ్యాడు.

సినిమాలు
దూరదర్శన్ లో ఉండగానే ఆయనకు జంధ్యాల సినిమా జయమ్ము నిశ్చయమ్మురాలో అవకాశం వచ్చింది. దాంతో పలు సినిమాల్లో ఆయనకు పాత్రలు లభించాయి. నటనలో తలమునకలై ఉండగానే తోకలేని పిట్ట అనే సినిమాకు దర్శకత్వం, సంగీత దర్శకత్వం వహించాడు. అయితే ఆ సినిమా ఆశించనంతగా ఆడకపోవడంతో మళ్ళీ దర్శకత్వ బాధ్యతల జోలికి పోలేదు.

నువ్వు నేను, ధైర్యం చిత్రాల మొదలుకొని చాలా చిత్రాల్లో అధ్యాపక పాత్ర వేసి నవ్వించారు. అయితే ఆ పాత్రలను కించ పరిచే విధంగా మలుస్తూ ఉండటంతో క్రమంగా ఆ పాత్రలకు దూరమయ్యాడు.ఈనాడు వార్త, డిసెంబరు 8, 2013 ఆయన నట ప్రస్థానంలో ఒక్కడు సినిమాలో చేసిన పాస్‌పోర్ట్ ఆఫీసర్ పాత్ర, వర్షం సినిమాలో వాతావరణ వార్తలు చదివే గాలి గన్నారావు, రెడీ సినిమాలో హ్యాపీ రెడ్డి అలియాస్ సంతోష్ రెడ్డి మొదలైన పాత్రలు ప్రేక్షకులను బాగా ఆకట్టుకున్నాయి. ఆలస్యం అమృతం సినిమాకు ఉత్తమ హాస్యనటుడిగా నంది అవార్డు అందుకున్నారు. ఆయన నటించిన చివరి సినిమా ప్రేమాగీమా జాంతానై విడుదల కావాల్సి ఉంది. అప్పటికే అనారోగ్యంగా ఉన్నప్పటికీ ముందుగా కుదుర్చుకున్న ఒప్పందం మేరకు వికారాబాద్‌లో జరిగిన షూటింగ్‌కు హాజరైనాడు.

రాజకీయ జీవితం
1989 ఎన్నికల సమయంలో ఆయన కాంగ్రెస్ పార్టీలో చేరారు సాంస్కృతిక మండలి అధ్యక్షడిగా పనిచేశాడు.

కుటుంబం
ఆయనకు భార్య కృష్ణజ, ఇద్దరు కుమారులు రోహన్ సందీప్, రవిబ్రహ్మతేజ ఉన్నారు. దిల్‌షుక్ నగర్ లోని శారదానగర్ లో ఆయన 1979 నుండి స్థిర నివాసం ఏర్పరుచుకున్నాడు.

 ఫిల్మోగ్రఫీ 

 నటుడిగా 

 తెలుగు సినిమాలు 
సంవత్సరంపేరు  పాత్రగమనిక1989బావా బావా పన్నీరుజయమ్ము నిశ్చయమ్మురా1990ఇరుగిల్లు పోరుగిల్లుప్రేమా జిందాబాద్1991స్తువర్త్‌పురం దొంగలుజీవన చాదరంగంతోకలేని పిట్టప్రార్థనవిచిత్ర ప్రేమతారక ప్రభుని దీక్ష మహిమలుఇంద్ర భవనంపెళ్ళి పుస్తకం1992బాబాయ్ హోటల్స్వాతికిరణం1993ప్రేమ చిత్రం పెళ్లి విచిత్రంకాలచక్రంవన్ బై టూఅన్నా చెల్లెలుజీవితమే ఒక సినిమామిస్టర్ పెళ్ళాంమాతృ దేవో భవకొంగుచాటు కృష్ణుడుమహిళల ప్రత్యేకంఇష్ గప్ చుప్1994పెళ్ళికొడుకుఅదృష్ట అవకాశంపరుగు పరుగుఅంగారాక్షసుడునేరస్థుడునేరంకిష్కింధ కాండబ్రహ్మచారి మొగుడు1995సిసింద్రిచిన్నబ్బులుసంకల్పంనాయకుడుఘరానా బుల్లోడు1996కుతురుహలో నీకూ నాకూ పెళ్ళంటసాహసవీరుడు - సాగరకన్యఓహో నా పెళ్లంటమళ్ళీ ఒకసారి1997కలియుగంలో గందర్‌గోలంప్రియమైన శ్రీవారుసూపర్ హీరోలుమాస్టర్1998గమ్యంఫఖీరయ్యఅల్లరి పెళ్ళాంపడుత తీయగా1999విచిత్రంఅన్నవరంస్వయంవరండాక్టర్ ధైర్యం2000 నువ్వే కావాలి2001నువ్వు నేనుఫ్యామిలీ సర్కస్ఆనందంఇట్లు శ్రావణి సుబ్రమణ్యండార్లింగ్ డార్లింగ్డాక్టర్9 నెలలుకుటుంబ సర్కస్2002నీ స్నేహంలగ్న పత్రికసీమ సింహంసోంథంసుబ్బుఒకటో నంబర్ కుర్రాడునువ్వే నువ్వేతప్పు చేసి పప్పుకూడుశ్రీరామ్ఇంద్రజయంఆడుతు పాడుతుపిలిస్తే పలుకుతధనలక్ష్మి, నేను నిన్ను ప్రేమిస్తున్నాను.మన్మధుడు2003ఒక్కడుమూర్ఖులుఆడంతే అడో రకంవీడేపిలిస్తే పలుకుతాఠాగూర్పల్నాటి బ్రహ్మనాయుడుగోవానేను పెళ్ళికి రెడీధనుష్అమ్ములు ఒకారికి ఒకారుఅమ్మాయిలు అబ్బాయిలుఅమ్మ నాన్న ఓ తమిళ అమ్మాయివిజయంసింహాద్రిదొంగోడు వసంతంఒట్టు ఈ అమ్మాయెవరో తెలీదు!విష్ణుఅవున2004శ్వేత నాగునానియజ్ఞంవర్షంమాస్గురిదొంగ దొంగడివర్షంశ్రీ & శ్రీమతి శైలజా కృష్ణమూర్తిలీలా మహల్ సెంటర్మల్లీశ్వరిఉదయం రాగంవెంకీ143ద్రవ్యరాశినేనున్నానుపుట్టింటికి రా చెల్లిఅమలాపురం నుండి 1232005బాలుధన 51అల్లరి బుల్లోడునువ్వొస్తానంటే నేనొద్దంటానాఅవునన్నా కాదన్నాఅతనొక్కడుఅందరివాడుఆంధ్రుడుమంచి అబ్బాయిఆంధ్రుడువీరి వీరి గుమ్మడి పండుజై చిరంజీవ గౌతమ్ SSC2006స్టైల్శ్రీ రామదాసుబంగారంఏవండోయ్ శ్రీవారుబొమ్మరిల్లుఅందాల రాముడువీరభద్రుడుమాయాబజార్ ఖతర్నాక్అన్నవరం2007పాగలే వెన్నెలఆపరేషన్ దుర్యోధనశంకర్ దాదా జిందాబాద్ఆదివారం ఆడవాళ్లకు సెలవుఅత్తిలి సత్తిబాబుదుబాయ్ శీనులక్ష్యంచిరుత2008బ్లేడ్ బాబ్జీజల్సాపాండురంగడుసోంబేరిఅధ్యక్షా రెయిన్‌బో రెడీ బొమ్మన బ్రదర్స్ చందన సిస్టర్స్భలే దొంగలుఉల్లాసంగ ఉత్సహంగఆదివిష్ణువుమిస్టర్ మేధావిసికాకుళం నుండి సిద్ధూకేక రాజు2009కిక్పిస్థరైడ్ఆ ఒక్కడుబెండు అప్పారావు RMPబంగారు బాబు2010నమో వేంకటేశాడార్లింగ్మహేష్ ఖలేజానాగవల్లిఆలస్యం అమృతంకలెక్టర్ గారి భార్యకత్తి కాంత రావుసింహ2011100% ప్రేమఆకాశమే హద్దుదూకుడుమడత కాజా2012రచావ్యాపారవేత్తబాడీగార్డ్తునీగా తునీగాసుడిగాడునిప్పుదరువుకెమెరామెన్ గంగతో రాంబాబుజులాయి2013షాడోగ్రీకు వీరుడుజబర్దస్త్చుక్కలాంటి అమ్మాయి చక్కనైన అబ్బాయిహమ్ తుమ్2014అమృతం చందమామలోమరణానంతరం విడుదలదిల్లున్నోడు2015రుద్రమదేవి

 తమిళ సినిమాలు 
సంవత్సరంపేరుపాత్రగమనిక2004కొత్తది2005మన్నిన్ మైంధాన్2006చెన్నై కాదల్

 ఇతర భాషా చిత్రాలు 
సంవత్సరంపేరుపాత్రగమనిక1995నేరస్థుడుహిందీ2004ప్రేమకన్నడ

 టెలివిజన్ 

 పానకాలరావుగా పోపుల పెట్టె (1997).

 దర్శకుడిగా 

 తొకలేని పిట్ట (1997)

 మరణం 
ఆరు నెలల పాటు కాలేయ కేన్సర్‌తో బాధపడి ధర్మవరపు సుబ్రహ్మణ్యం, 2013 డిసెంబరు 7 శనివారం రాత్రి 10.30 గంటలకు చైతన్యపురిలోని గీతా ఆస్పత్రిలో తుదిశ్వాస విడిచాడు.http://www.sakshi.com/news/andhra-pradesh/film-actor-dharmavarapu-subramanyam-passed-away-86609?pfrom=home-top-story

బయటి లింకులు
 ఐ.ఎమ్.బి.డి.లో సుబ్రహ్మణ్యం పేజీ.

మూలాలు

వర్గం:తెలుగు సినిమా హాస్యనటులు
వర్గం:తెలుగు సినిమా దర్శకులు
వర్గం:1960 జననాలు
వర్గం:నంది ఉత్తమ హాస్యనటులు
వర్గం:2013 మరణాలు
వర్గం:రాజకీయాలలో సినీనటులు
వర్గం:భారత జాతీయ కాంగ్రెస్ నాయకులు
వర్గం:టెలివిజన్ నటులు
వర్గం:ప్రకాశం జిల్లా సినిమా నటులు
వర్గం:ప్రకాశం జిల్లా సినిమా దర్శకులు
వర్గం:ప్రకాశం జిల్లా టెలివిజన్ నటులు